cy ceb su su ca te cy de kw en es es cy en cy en cy cy cy cy cy cy cy cy cy cy cy nl es tr en en en en en en en cy
Sioe Bioamrywiaeth Llyn Padarn – 7 Mehefin 2014 - Loving Our Lake
Pam ddylem ni garu Llyn Padarn?
Beth yw hanes diweddaraf y llyn?
Average Daytime Water Temperature
Home » Amdan » Sioe Bioamrywiaeth Llyn Padarn – 7 Mehefin 2014
Sioe Bioamrywiaeth Llyn Padarn – 7 Mehefin 2014
Mae tîm prosiect ‘Caru ein Llyn’ yn gwahodd teuluoedd, preswylwyr, busnesau a chefnogwyr Llyn Padarn yn ardal Llanberis i ddod i ‘Sioe Bioamrywiaeth Llyn Padarn’, ddydd Sadwrn 7 Mehefin 2014.
“Gyda’n partneriaid, rydym yn dymuno cynnig cyfle i bobl gael cipolwg ar sut rydym yn gweithio gyda’n gilydd i ofalu am y llyn a’i fywyd gwyllt, a beth allant wneud i’n cynorthwyo i warchod Llyn Padarn,” meddai Emma Edwards-Jones, Rheolwr Prosiect ‘Caru ein Llyn’.
Cynhelir y digwyddiad rhad ac am ddim hwn yng Nghanolfan Llanberis rhwng 10.30yb a 2.30yh, a chynigir gweithgareddau ymarferol i’r teulu cyfan, er enghraifft:
Rhowch gynnig ar ‘Yr Her Draenio’ i geisio adeiladu system draenio ar gyfer pentref fel Llanberis;
Dewch i gwrdd â’r Pysgod a gwerthfawrogi harddwch y Torgoch, a dysgu pa waith sy’n digwydd i’w gwarchod;
Ymwelwch â Gwaith Trin Dŵr Gwastraff Llanberis, cyfle anghyffredin efallai, ond mae’r Gwaith yn chwarae rhan hanfodol er lles Llanberis. Bydd ymweliadau am 11.30yb neu 1yh.
“Efallai fod ymweld â Gwaith Trin Dŵr Gwastraff Llanberis yn ymweliad lleol digon annisgwyl. Ond bydd yn gyfle unigryw i ddeall sut mae’r £2.5 miliwn a fuddsoddwyd yma yn ddiweddar gan Dŵr Cymru Welsh Water wedi cael ei wario, a sut mae’n gweithio i warchod Llyn Padarn,” meddai Emma.
Sefydlwyd prosiect Caru ein Llyn i weithio gyda phreswylwyr a busnesau lleol i sicrhau y byddwn yn gwneud popeth a allwn i warchod ansawdd dŵr y llyn.  Mae ‘Sioe Bioamrywiaeth Llyn Padarn’ yn fenter ar y cyd gan Caru ein Llyn, Awdurdod Parc Cenedlaethol Eryri, Cyfoeth Naturiol Cymru, Dŵr Cymru Welsh Water, Afonydd Cymru a Pharc Gwledig Padarn.
Mae rhagor o wybodaeth am y digwyddiad ac awgrymiadau ynghylch sut gall pobl newid eu harferion i helpu i atal llygredd ar gael ar Dudalen Facebook Cymunedol ‘Caru ein Llyn’ (chwiliwch am ‘LlynPadarn’). Mae’r wefan yn cynnwys manylion ynghylch sut gall preswylwyr a busnesau wneud newidiadau syml a wnaiff wahaniaeth mawr.
“Ymunwch â ni ddydd Sadwrn 7 Mehefin, ac fe gewch eich rhyfeddu gan fioamrywiaeth Llyn Padarn a heriau’r gwaith o’i reoli,” meddai Emma.
By qmpr Posted in Blog @cy on Jun 4, 2014
© 2018 Loving Our Lake, All Rights Reserved. Back to top ↑